Diari Oficial de la Generalitat Valenciana


Sumari del DOGV 3352, del 16-10-1998 (1998/8669)

ORDRE de 14 d'octubre de 1998, de la Conselleria d'Ocupació, Indústria i Comerç, per la qual es modifica l'Ordre de 9 de desembre de 1997 i s'incrementen els crèdits consignats en les ordres de 20 de març i de 29 de juliol de 1998, per les quals es feien públics la línia de crèdit i l'import global màxim destinat a la concessió d'ajudes relatives als programes de formació professional ocupacional per a l'exercici 1998.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3352

Data del DOGV
:   16-10-1998

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1998/8669


Data del document
:   14-10-1998

Organisme emissor
:   Conselleria d'Ocupació, Indústria i Comerç

Tipus de document
:   Ordre

Anàlisi jurídica

ORDRE de 14 d'octubre de 1998, de la Conselleria d'Ocupació, Indústria i Comerç, per la qual es modifica l'Ordre de 9 de desembre de 1997 i s'incrementen els crèdits consignats en les ordres de 20 de març i de 29 de juliol de 1998, per les quals es feien públics la línia de crèdit i l'import global màxim destinat a la concessió d'ajudes relatives als programes de formació professional ocupacional per a l'exercici 1998. [1998/8669]
  
Amb data 15 de desembre de 1997 va ser publicada en el Diari Oficial de la Generalitat Valenciana l'Ordre de 9 de desembre de 1997, de la Conselleria d'Ocupació, Indústria i Comerç, per la qual es determinaven els programes de formació professional ocupacional, els tallers de formació i inserció laboral, i es regulava el procediment general per a la concessió d'ajudes durant l'exercici 1998.
  
Posteriorment es van fer públics els crèdits destinats a finançar els programes de formació professional ocupacional de la dita ordre, a través de les ordres de 20 de març i de 29 de juliol de 1998, de la Conselleria d'Ocupació, Indústria i Comerç.
  
Valorades les peticions formulades per les entitats col·laboradores en els citats programes i havent-se ampliat la dotació pressupostària de la línia 401 del programa 322.20 de la Llei de Pressupostos de la Generalitat Valenciana, com a conseqüència del crèdit extraordinari per al Pla Nacional de Formació i Inserció Professional aprovat pel Consell de Ministres de 24 de juliol de 1998, es fa necessari incrementar els crèdits assignats inicialment al Programa d'Inserció al Treball a través de la via de programació de centres homologats, a fi de satisfer la demanda de sol·licituds d'accions formatives valorades positivament en estos.
  
En virtut d'això i de conformitat amb allò que s'ha establit en la disposició addicional primera de l'Ordre de 9 de desembre de 1997, de la Conselleria d'Ocupació, Indústria i Comerç,
  
ORDENE
  
Article 1
  
Incrementar la dotació pressupostària assignada en les ordres de 20 de març i de 29 de juliol de 1998, per als següents programes i vies de programació:
  
- A través de centres homologats per al Programa d'Inserció al Treball a la província d'Alacant, s'assigna una quantia màxima de 890.590.017 pessetes, que suposa un increment de 39.204.536 pessetes sobre la dotació anterior.
  
- A través de centres homologats per al Programa d'Inserció al Treball a la província de Castelló, s'assigna una quantia màxima de 750.335.827 de pessetes, que suposa un increment de 212.716.830 de pessetes sobre la dotació anterior.
  
- A través de centres homologats per al Programa d'Inserció al Treball a la província de València, s'assigna una quantia màxima de 3.270.128.723 pessetes, que suposa un increment de 3.055.443.939 pessetes sobre la dotació anterior.
  
Article 2
  
Els crèdits assignats per als programes i vies de programació no modificats en la present ordre seran els establits en les ordres de 20 de març i de 29 de juliol de 1998, de la Conselleria d'Ocupació, Indústria i Comerç.
  
Article 3
  
Es modifica expressament el termini d'acabament determinat en l'article 32.1 de l'Ordre de 9 de desembre de 1997, per a les accions formatives aprovades a càrrec dels crèdits consignats en la present ordre, les quals hauran de finalitzar com a màxim el 15 de desembre de 1998.
  
València, 14 d'octubre de 1998.
  
El conseller d'Ocupació, Indústria i Comerç